Plan for sidemålsopplæring på ungdomstrinnet

**8. klasse**

|  |  |  |
| --- | --- | --- |
| **Lesing** | **Skriving** | **Munnleg** |
| Ei nynorsk bok, lese sjølv eller bli lesen for. | Skrive eit moderne eventyr. | Presentere dagens/vekas nynorsknyhende, bruk gjerne www.framtida.no . |
| Tre nynorske noveller, frå læreverket ein bruker eller frå novellesamlingar. | Elevane skriv ei forteljing/novelle saman to og to i felles dokument. | Powerpointpresentasjon der ein informerande og/eller argumenterande tekst er skriven på nynorsk, par eller gruppe.  |
| Dikt eller songtekstar, elevane finn eit dikt sjølv og les det høgt i klassen. | Skrive ein kort tekst om eit nynorsk dikt eller ein songtekst, kvifor ein valde det og kva kjensler ein har kring det diktet tar opp. | Samtale om talemålet til elevane, korleis ein snakkar ulikt om ein kjem frå ulike land eller ulike kantar av landet.  |
|  | Tenkeskrive fem minutt i starten av timane. Læraren rettar ikkje. |  |
| Bruke nynorsk bok i anna fag enn norsk. | Grammatikk: substantiv, verb og spørjeord.Kviss på og om nynorsk. | Samtale om skilnader og likskapar mellom nynorsk og bokmål, både når det gjeld ordval og grammatikk. |

Læraren: Bruke nynorsk på tavla, på vekeplanen, på læringsplattforma.

Bruke plakaten frå Nynorsksenteret: Snakk saman om språk: <https://nynorsksenteret.no/plakat>

Her finn dokker nokre skriveoppgåver: <https://nynorsksenteret.no/kreativ>

**9. klasse**

|  |  |  |
| --- | --- | --- |
| **Lesing** | **Skriving** | **Munnleg** |
| Ei nynorsk bok, lese sjølv. | Skrive bokpresentasjon. Her finn dokker ei skriveramme dokker kan bruke: <https://nynorsksenteret.no/bokpresentasjon> | Samtale: Kvifor har vi to jamstilte norske skriftspråk? |
| Nynorske teikneseriar. | Lage teikneserie sjølv. | Argumentasjon: Debatt om fordelar og ulemper med to skriftspråk, gjerne med rollekort. |
| Eit utval nynorske noveller. | Skrive ei novelle/forteljing sjølv. | Presentere nynorske nyhende, frå NRK, lokalavisa eller framtida.no. |
|  | Skrive nynorsk 5 minutt i starten av timane. Læraren rettar ikkje. |  |
|  | Skrive språkbiografien sin. <https://nynorsksenteret.no/biografi> | Diskutere kvifor og korleis vi snakkar ulike talemål. |
| Eit utval nynorske dikt. | Skrive ei dikttolking, bruk gjerne mønstertekst, og la elevane samskrive i felles dokument. |  |
| Bruke nynorsk bok i anna fag enn norsk. | Grammatikk: substantiv og verb, pronomen og eigedomsord, syntaks. |  |

Læraren: bruke nynorsk på tavla, i oppgåveformuleringar, på vekeplanen, på læringsplattforma.

Bruke teikneserieressursane til Nynorsksenteret: <https://www.nynorsksenteret.no/teikneseriar/>

Her finn dokker nokre skriveoppgåver: <https://nynorsksenteret.no/kreativ>

**10. klasse**

|  |  |  |
| --- | --- | --- |
| **Lesing** | **Skriving** | **Munnleg** |
| Ein nynorsk roman. Kan gjerne knytast til fordjupingsemnet. | Skriving i ulike sjangrar; kreative, informative, reflekterande og argumenterande tekstar. Elevane kan skrive individuelt eller samskrive. | Presentere nynorske nyhende, frå NRK, lokalavisa eller framtida.no.  |
| Eit utval nynorske noveller, t.d. Gaute M. Sortland, Terje Torkildsen eller Lars Mæhle. | Skrive novelletolking, vekt på verkemiddel og tematikk. | Diskutere haldningar til nynorsk, hos elevane og elles i samfunnet. |
| Eit utval nynorske dikt | Arbeide grundigare med å skrive ei dikttolking.  | Kva med å invitere ein forfattar som skriv nynorsk? |
|  | Skrive nynorsk 10 minutt i starten av timane, gjerne oppgitt tema. Læraren rettar ikkje. |  |
| Bruke nynorsk bok i anna fag enn norsk. | Grammatikk: Repetisjon. Den nynorske syntaksen og ordforrådet. | Kunne gjere greie for kvifor vi har to norske skriftspråk og vurdere forholdet mellom dei i det offentlege rommet. |

Læraren: Bruke nynorsk konsekvent i alle skriftlege samanhengar i lengre periodar om gongen.

Eit døme på ulike måtar å jobbe med ein litterær tekst finn dokker på Nynorsksenterets sider: <http://www.nynorsksenteret.no/nyn/alderssteg/ungdomstrinn/aina-basso>

<https://nynorsksenteret.no/ungdomsskule/skjonnlitteratur/gross-og-gru>

Nokre skriveoppgåver finn dokker her: <https://nynorsksenteret.no/kreativ>

Dersom du har eit teater, eit museum, eit forlag eller ei avis som bruker nynorsken i nærleiken, er det fint å legge inn eit besøk. Det er også ein god idé å ha besøk av ein forfattar/songar som skriv/syng på nynorsk. Eit tverrfagleg arbeid kan godt ha ein del der elevane skal bruke nynorsk.